Darbų programa
Pirmininkas
Išdalytas galutinis darbotvarkės projekto variantas, parengtas pasikonsultavus su frakcijomis 2011 m. sausio 20 d., ketvirtadienį, vykusiame Pirmininkų sueigos posėdyje pagal Darbo tvarkos taisyklių 137 straipsnį. Pasiūlyti šie projekto pakeitimai:
[Trečiadienis / mėnesinsesija Briuselyje]
1 punktas. Po mano pareiškimo dėl Antrojo pasaulinio karo metais vykdyto romų genocido pripažinimo ES darbas vyks tokia tvarka: Tarybos ir Komisijos pareiškimai dėl romų genocido, o vėliau žodis suteikiamas frakcijų atstovams.
2 punktas. Diskusijų dėl padėties Tunise pavadinimas keičiamas taip: "Komisijos pirmininko pavaduotojos-Sąjungos vyriausiosios įgaliotinės užsienio reikalams ir saugumo politikai pareiškimas dėl padėties Viduržemio jūros regiono valstybėse, ypač Tunise ir Egipte".
3 punktas. Balsavimas dėl pasiūlymų dėl rezoliucijos dėl Tuniso vyks, kaip numatyta, rytoj. Per vasario mėn. II sesiją Strasbūre bus balsuojama dėl pasiūlymų dėl rezoliucijos dėl Egipto.
4 punktas. Diskusijos dėl Tarybos ir Komisijos pareiškimų dėl didėjančių maisto kainų perkeliamos į vasario mėn. II sesiją. Šios diskusijos keičiamos diskusijomis dėl Tarybos ir Komisijos pareiškimų dėl EPI vyresniųjų vadovų skyrimo, o vėliau žodis suteikiamas frakcijų atstovams.
[Ketvirtadienis / mėnesinsesija Briuselyje]
EP nariams norėčiau pranešti, kad F. E. Speroni pranešimą dėl prašymo atšaukti Europos Parlamento nario Tamáso Deutscho imunitetą išgirsime balsuoti skirtu laiku.
(Darbo tvarka patvirtinta)
Ioan Mircea Paşcu
Pone pirmininke, norėčiau, kad per Pirmininkų sueigos posėdį aptartumėte galimybę paankstinti vienos minutės kalboms darbotvarkėje skirtą laiką, nes pastarosiose mėnesinėse sesijose šios kalbos buvo nustumtos į paskutinę diskusijų valandą. Dėl to vis mažiau ir mažiau žmonių pageidauja dalyvauti, ir man labai nesinorėtų manyti, kad tokiu tikslu šios kalbos ir buvo nustumtos į pabaigą.
Taigi prašyčiau aptarti galimybę paankstinti vienos minutės kalboms skirtą laiką ir suteikti mums galimybę jose dalyvauti, kaip anksčiau.
Pirmininkas
Dėkoju jums už pastabą. Esu tikras, kad šį klausimą svarstysime ir nuspręsime, kokių tolesnių veiksmų šiuo atžvilgiu reikėtų imtis.
